**Ehituse töövõtuleping nr**

Sõlmitud Tartus */vastavalt digitaalallkirjastamise kuupäevale/*

**1. LEPINGU POOLED:**

**Tellija**:

Nimi: **Tartu Linnavalitsus linnavarade osakond**

Registrikood: 75006546

Aadress, postiindeks: Küüni 1, 51004 Tartu

Kontakttelefon, faks, e-post: tel 7361 292; faks 7361 138; e-post LVO@raad.tartu.ee

Arveldusarve, pank: 10102030232008 SEB

Tellija esindaja: Linnavarade osakonna juhataja Kunnar Jürgenson

Tellija kontaktisiku (projektijuhi) nimi ja kontaktandmed: Heiki Tamm 736 1176, 5064538, [heiki.tamm@tartu.ee](mailto:heiki.tamm@tartu.ee)

**Töövõtja**:

**Ettevõtja nimi:**

Äriregistrikood:

Aadress, postiindeks:

Kontakttelefon, faks, e-post:

Töövõtja esindaja:

Töövõtja kontaktisiku nimi objektil ja kontaktandmed:

Objektijuht

keda edaspidi nimetatakse **Pool** või koos **Pooled**, sõlmisid käesoleva Ehituse töövõtulepingu (edaspidi **Leping**) alljärgnevas:

**2. LEPINGU ESE**

1. 2.1. Tellija annab ja Töövõtja võtab teha Tartu linna omandis olevate eluruumide **…………………………………………… remonttööd** edaspidi „Tööd” järgnevalt:
   1. 2.1.1 hanke ………………………, Tartumaksumusega …………… koos käibemaksuga.

2.2. Tööd teostatakse vastavalt Töövõtja poolt hankel nr **……………..** esitatud pakkumustele ja koostatud projektidele ning Tellija koostatud tehnilistele kirjeldustele.

**3. LEPINGU HIND JA TASUMISE KORD**

3.1. Käesoleva lepinguga teostatavate tööde kogumaksumus on **…………………………………………………………………**koos käibemaksuga.

3.2. Tellija kohustub tasuma Töövõtjale teostatud tööde eest 10 tööpäeva jooksul peale Tööde valmimist, selle kohta üleandmise-vastuvõtmise akti allakirjutamist ja vastava arve saamist.

3.3. Lepingu hind sisaldab 10% Tellija varu, mis kuulub Tellijale ja mida Tellija saab kasutada Töövõtjalt ettenägematute muudatus- või lisatööde tellimiseks. Kui Tellija muudatustöid ei telli, siis jääb nimetatud rahaline varu kasutamata ja Tellija käsutusse.

**4. TÖÖDE TEOSTAMISE TÄHTAJAD**

4.1. Töövõtja alustab töid objektil hiljemalt kolme tööpäeva jooksul peale lepingu allkirjastamist ja lõpetab tööd kogu lepingulises mahus hiljemalt **……………...**

**5. POOLTE KOHUSTUSED JA ÕIGUSED**

5.1. TÖÖVÕTJA kohustub:

5.1.1. teostama kõik lepingujärgsed Tööd, hankima vajaliku tööjõu, materjalid, seadmed ja masinad, mis on vajalikud Tööde teostamiseks;

5.1.2. teostama kõik Töödega seotud ja objekti lõplikuks valmimiseks vajalikud kaasnevad tööd, s.h lammutus-, puurimis-, taastamis-, eri- vms tööd;

5.1.3. teatama Tellijale viivitamatult kirjalikult mistahes töövõtjast mitteoleneva asjaolu ilmnemisest, mis võib ohustada tehtava töö tähtaegset valmimist, vastupidavust või kvaliteeti;

5.1.4. kõrvaldama Tellija poolt määratud tähtajaks Töövõtja tegevusest või tegevusetusest tekkinud puudused, mis takistavad tööde nõuetekohast teostamist või ohustavad tehtava töö vastupidavust või kvaliteeti;

5.1.5. kooskõlastama Tellijaga enne tööde alustamist kõik muudatus- ja lisatööd. vastutama ehitusplatsile toodud materjalide, seadmete jms säilimise eest objekti üleandmiseni Tellijale;

5.1.6. dokumenteerima ehitustööde teostamise ning täitma kõiki teisi heast ehitustavast ja seadusandlusest tulenevaid kohustusi.

5.2. TÖÖVÕTJAL on õigus:

5.2.1. nõuda Tellijalt tööde käigus esilekerkivate probleemide lahendamist, milliseid ei olnud võimalik ette näha lepingu sõlmimisel ja mis ei kuulu töövõtja kompetentsi;

5.2.2. nõuda tööde lõpetamise ja Tellijale üleandmise tähtaja muutmist, kui see on tingitud Tellija poolsest projektdokumentatsiooni muudatusest ja tööde mahu suurenemisest või teistest Töövõtjast mitteolenevatest põhjustest, mis ohustavad tööde üleandmise tähtaega. Tähtaja muutmine peab olema vormistatud kirjaliku protokolliga.

5.3. TELLIJA kohustub:

5.3.1. tehtud töö üle vaatama ja vastu võtma 5 tööpäeva jooksul alates tööde üleandmise-vastuvõtmise akti ja kogu ehitusdokumentatsiooni esitamisest Töövõtja poolt. Kui Tellija ei ole nimetatud tähtaja jooksul tööde ülevaatust korraldanud või tööde üleandmise-vastuvõtmise akti suhtes vastuväiteid esitanud, loetakse tööd vastuvõetuks;

5.3.2. muutma tööle esitatud tingimusi ja juhendeid töö tegemise viisi kohta, kui need ohustavad töö vastupidavust või kvaliteeti;

5.3.3. tasuma teostatud töö eest hiljemalt 10 tööpäeva jooksul arvestades maksekõlbuliku arve esitamise kuupäevast.

5.4. TELLIJAL on õigus:

5.4.1. teostada igal ajal järelevalvet ja kontrolli tehtavate tööde mahu ja kvaliteedi üle, samuti kontrollida materjalide kvaliteedi vastavust käesoleva lepingu tingimustele, fikseerides tekkinud märkused ehituspäevikus;

5.4.2. määrata kohustuslik tähtaeg puuduste likvideerimiseks, kui töö tegemise ajal on selge, et tööd ei tehta nõuetekohaselt. Puuduste tähtajaks kõrvaldamata jätmisel on Tellijal õigus kasutada kõiki õiguskaitsevahendeid, s.h lepingust taganeda ja nõuda Töövõtjalt sellega põhjustatud kahju hüvitamist või teha töö parandamine ülesandeks kolmandatele isikutele Töövõtja arvel.

5.4.3. taganeda lepingust ühepoolselt ning nõuda tekitatud kahjude hüvitamist, kui Töövõtja ei alusta töid lepingus ettenähtud ajal, ei kõrvalda vaatamata hoiatusele mahajäämust ning pooled ei ole kokku leppinud uut tööde alustamise või lõpuleviimise tähtaega. Lepingust taganemise korral tuleb sellest vähemalt 10 kalendripäeva ette teatada.

**6. POOLTE VASTUTUS**

6.1. TÖÖVÕTJA vastutab:

6.1.1. tööde teostamise eest vastavalt töö- ja tuleohutuse eeskirjadele;

6.1.2. kasutatava materjali kvaliteedi vastavuse eest lepingutingimustele ja keskkonnakaitse nõuetele. Tellija nõudmisel esitab töövõtja materjali sertifikaadi;

6.1.3. ehitusnormidest ja -eeskirjadest ning lepingus ja lepingule lisatud dokumentides ettenähtud kvaliteedinõuetest kinnipidamise eest;

6.1.4. kolmandatele isikutele tema süül tekitatud kahju eest, mis on tekkinud tema tegevuse või tegevusetuse tagajärjel objektil, kui ta oleks saanud kahju ära hoida.

6.2. TELLIJA vastutab:

6.2.1. Töövõtjale üle antud dokumentide ja andmete tõepärasuse eest;

6.2.2. Töövõtjale tööfrondi tähtaegse üleandmise eest. Üleandmise tähtajaks on käesolevas lepingus fikseeritud tööde teostamise algus.

**7. LEPPETRAHVID**

7.1. Tellijal on õigus nõuda Töövõtjalt leppetrahvi 0,2% lepingu maksumusest iga päeva eest, mille võrra töö lõpetamise aeg ületab kokkulepitud tähtaja.

7.2. Töövõtjal on õigus saada viivist iga päeva eest, mille võrra on viibinud Tellija poolt arvete tasumine. Tellija peab tasuma Töövõtjale viivist 0,2% tasumata arve summast iga tasumisega viivitatud päeva eest.

7.3. Pooled lepivad kokku, et Tellijal on õigus ühepoolselt tasaarveldada Töövõtjale maksmisele kuuluvast Lepingu tasust Lepingust tulenevaid ja Tellija poolt rakendatud leppetrahve ning tekitatud kahju korral kahjuhüvitisi.

**8. GARANTII**

8.1. Töövõtja poolt teostatud tööde garantiiaeg on **kaks aastat** tööde üleandmise-vastuvõtmise akti allkirjastamise päevast arvates. Garantiiaja jooksul on Töövõtja kohustatud likvideerima kõik puudused ja vead ning tegema vaegtööd oma vahenditega ja enda kulul.

8.2. Garantiiperioodi kestel toimub igal aastal üks kord garantiiülevaatus, millise aja määrab kindlaks Tellija, teatades sellest Töövõtjale vähemalt 30 päeva ette. Viimane garantiiülevaatus teostatakse 1 (üks) kuu enne garantiiaja lõppu. Töövõtja puudumine garantiiülevaatusest ei takista ülevaatuse läbiviimist. Garantiiülevaatuste käigus ilmnenud puudused ja nende kõrvaldamiseks Tellija poolt antav mõistlik tähtaeg fikseeritakse vastavasisulises aktis.

**9. VAIDLUSTE LAHENDAMINE**

9.1. Kõik lepingu täitmisega seotud lahkarvamused lahendatakse läbirääkimiste teel.

9.2. Kokkuleppe mittesaavutamisel lahendatakse vaidlused Tartu Maakohtu Tartu kohtumajas.

**10. LISAD**

10.1. Lepingu lahutamatuks lisaks on:

- Töövõtja poolt hankel „Tartu linna omandis olevate eluruumide „**……………………………………………………….** ” esitatud pakkumus.

**11. ALLKIRJAD**

**Tellija Töövõtja**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

*(allkirjastatud digitaalselt) (allkirjastatud digitaalselt)*